
17 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5683 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση της αριθμ. 133426/ΕΥΘΥ 972 (ΦΕΚ 
Β' 4273/6.12.2017) κοινής υπουργικής απόφασης 
«Καθορισμός της διαδικασίας, των οργάνων και 
των κριτηρίων επιλογής Προϊσταμένων οργανι¬ 
κών μονάδων των Ειδικών Υπηρεσιών διαχείρισης, 
ελέγχου και συντονισμού του σχεδιασμού και της 
εφαρμογής των Προγραμμάτων του ΕΣΠΑ 2014- 
2020, του ΕΟΧ και της Κεντρικής Υπηρεσίας της 
Μονάδας Οργάνωσηςτης Διαχείρισης των Αναπτυ¬ 
ξιακών Προγραμμάτων (ΜΟΔ) Α.Ε.», όπως ισχύει. 

2 

Τροποποίηση της αριθμ. 129209/ΕΥΘΥ 938 (ΦΕΚ 
Β' 4190/30.11.2017) κοινής υπουργικής απόφα¬ 
σης «Διαδικασία απόσπασης ή μετακίνησης προ¬ 
σωπικού στις Ειδικές Υπηρεσίες του ν. 4314/2014 
κατ' εφαρμογή της περ. γ) της παρ. 1 του άρθρου 
34 του ν. 4314/2014 (Α' 265)», όπως ισχύει. 

3 

Διαδικασία της εκλογής Εφορειών των μειονοτι¬ 
κών σχολείων της Θράκης. 

4 

Καθορισμός του ύψους χρηματοδότησης του 
Κλάδου Σύνταξης του Ενιαίου Φορέα Κοινωνικής 
Ασφάλισης (Ε.Φ.Κ.Α.) για το έτος 2018. 

5 

Αύξηση του μετοχικού κεφαλαίου της ΑΕ «Ελλη¬ 
νικά Αμυντικά Συστήματα Ανώνυμη Βιομηχανική 
και Εμπορική Εταιρεία» με διακριτικό τίτλο «ΕΒΟ- 
ΠΥΡΚΑΛ». 


ΑΠΟΦΑΣΕΙΣ 

Αριθμ. 127871/ΕΥΘΥ 9 63 (1) 

Τροποποίηση της αριθμ. 133426/ΕΥΘΥ 972 (ΦΕΚ 
Β' 4273/6.12.2017) κοινής υπουργικής απόφασης 
«Καθορισμός της διαδικασίας, των οργάνων και 
των κριτηρίων επιλογής Προϊσταμένων οργανι¬ 
κών μονάδων των Ειδικών Υπηρεσιών διαχείρι¬ 
σης, ελέγχου και συντονισμού του σχεδιασμού 
και της εφαρμογής των Προγραμμάτων του ΕΣΠΑ 
2014-2020, του ΕΟΧ και της Κεντρικής Υπηρε¬ 
σίας της Μονάδας Οργάνωσης της Διαχείρισης 
των Αναπτυξιακών Προγραμμάτων (ΜΟΔ) Α.Ε.», 
όπως ισχύει. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98/Α72005). 

2. Το ν. 4314/2014 (Α' 265) «Α) Για τη διαχείριση, τον 
έλεγχο και την εφαρμογή αναπτυξιακών παρεμβά¬ 
σεων για την προγραμματική περίοδο 2014-2020, Β) 
Ενσωμάτωση της Οδηγίας 2012/17 του Ευρωπαϊκού 
Κοινοβουλίου και του Συμβουλίου της 13ης Ιουνίου 
2012 (ΕΕ Ι_ 156/16.6.2012) στο ελληνικό δίκαιο, τροπο¬ 
ποίηση του ν. 3419/2005 (Α' 297) και άλλες διατάξεις» 
και ειδικότερα τα άρθρα 4, 5, 8, 16, 34, 37, 39 παρ. 2 
και 53Α αυτού. 

3. Το π.δ. 147/2017 (ΦΕΚ Α' 192) «Οργανισμός του 
Υπουργείου Οικονομίας και Ανάπτυξης». 

4. Το π.δ. 123/2016 (ΦΕΚ Α' 208) «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

5. Το π.δ. 22/2018 (ΦΕΚ Α' 37) «Διορισμός Υπουργών, 
Αναπληρωτή Υπουργού και Υφυπουργών». 

6. Το π.δ. 88/2018 (ΦΕΚ Α' 160) «Διορισμός Υπουργών, 
Αναπληρωτών Υπουργών και Υφυπουργών». 

7. Την αριθμ. 91589/3.9.2018 (ΦΕΚ Α' 3814) απόφαση 
του Πρωθυπουργού και του Υπουργού Οικονομίας και 
Ανάπτυξης για Ανάθεση αρμοδιοτήτων στον Υφυπουργό 
Οικονομίας και Ανάπτυξης, Ευστάθιο Γιαννακίδη. 

δ.Την αριθμ. 133426/ΕΥΘΥ972 (ΦΕΚΒ' 4273/6.12.2017) 
κοινή υπουργική απόφαση «Καθορισμός της διαδικα¬ 
σίας, των οργάνων και των κριτηρίων επιλογής Προϊ¬ 
σταμένων οργανικών μονάδων των Ειδικών Υπηρεσιών 
διαχείρισης, ελέγχου και συντονισμού του σχεδιασμού 
και της εφαρμογής των Προγραμμάτων του ΕΣΠΑ 2014- 
2020, του ΕΟΧ και της Κεντρικής Υπηρεσίας της Μονάδας 
Οργάνωσης της Διαχείρισης των Αναπτυξιακών Προ¬ 
γραμμάτων (ΜΟΔ) Α.Ε.», όπως ισχύει. 

9. Την αριθμ. 500/23.11.2018 απόφαση του Δ.Σ. της 
ΜΟΔ Α.Ε.. 

10. Το γεγονός ότι από την παρούσα δεν προκαλεί- 
ται πρόσθετη δαπάνη για τον κρατικό προϋπολογισμό, 
αποφασίζουμε: 

Την τροποποίηση της αριθμ. 133426/ΕΥΘΥ 972 (ΦΕΚ 
Β' 4273/6.12.2017) κοινής υπουργικής απόφασης «Καθο¬ 
ρισμός της διαδικασίας, των οργάνων καιτων κριτηρίων 
επιλογής Προϊσταμένων οργανικών μονάδων των Ειδι¬ 
κών Υπηρεσιών διαχείρισης, ελέγχου και συντονισμού 
του σχεδιασμού και της εφαρμογής των Προγραμμάτων 
του ΕΣΠΑ 2014-2020, του ΕΟΧ και της Κεντρικής Υπη¬ 
ρεσίας της Μονάδας Οργάνωσης της Διαχείρισης των 
Αναπτυξιακών Προγραμμάτων (ΜΟΔ) Α.Ε.», όπως ισχύει, 
ως ακολούθως: 

Άρθρο ΜΟΝΟ 

Το προτελευταίο εδάφιο της περίπτωσης Ε της παρα¬ 
γράφου 2 του άρθρου 5 της κοινής υπουργικής απόφα¬ 
σης 133426/ΕΥΘΥ 972, αντικαθίσταται ως εξής: 

«Η μεθοδολογία διεξαγωγής συνεντεύξεων, που είναι 
κοινή σε όλες τις συνεντεύξεις, καθώς και τα σχετικά 
έντυπα ή άλλα απαιτούμενα εργαλεία, εκπονούνται από 
τη ΜΟΔ Α.Ε. και υποβάλλονται στην επιτροπή επιλογής 
προϊσταμένων, που λαμβάνει τις τελικές σχετικές απο¬ 
φάσεις, οι οποίες δημοσιεύονται με την ανάρτησή τους 
στο σύστημα "Δίαυλος"». 

Κατά τα λοιπά εξακολουθεί να ισχύει η αριθμ. 133426/ 
ΕΥΘΥ 972 (ΦΕΚ Β' 4273/6.12.2017) κοινή υπουργική 
απόφαση «Καθορισμός της διαδικασίας, των οργάνων 


και των κριτηρίων επιλογής Προϊσταμένων οργανικών 
μονάδων των Ειδικών Υπηρεσιών διαχείρισης, ελέγχου 
και συντονισμού του σχεδιασμού και της εφαρμογής 
των Προγραμμάτων του ΕΣΠΑ 2014-2020, του ΕΟΧ και 
της Κεντρικής Υπηρεσίας της Μονάδας Οργάνωσης της 
Διαχείρισης των Αναπτυξιακών Προγραμμάτων (ΜΟΔ) 
Α.Ε.», όπως ισχύει. 

Η ισχύς της παρούσας απόφασης αρχίζει από τη δη¬ 
μοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2018 
Ο Υπουργός Ο Υφυπουργός 

ΙΩΑΝΝΗΣ ΔΡΑΓΑΣΑΚΗΣ ΕΥΣΤΑΘΙΟΣ ΓΙΑΝΝΑΚΙΔΗΣ 


Αριθμ. 127876/ΕΥΘΥ 9 65 (2) 

Τροποποίηση της αριθμ. 129209/ΕΥΘΥ 938 (ΦΕΚ 
Β' 4190/30.11.2017) κοινής υπουργικής απόφα¬ 
σης «Διαδικασία απόσπασης ή μετακίνησης προ¬ 
σωπικού στις Ειδικές Υπηρεσίες του ν. 4314/2014 
κατ' εφαρμογή της περ. γ) της παρ. 1 του άρθρου 
34 του ν. 4314/2014 (Α' 265)», όπως ισχύει. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98/Α72005). 

2. Το ν. 4314/2014 (ΦΕΚ Α' 265) «Α) Για τη διαχείριση, 
τον έλεγχο και την εφαρμογή αναπτυξιακών παρεμβά¬ 
σεων για την προγραμματική περίοδο 2014-2020, Β) Εν¬ 
σωμάτωση της Οδηγίας 2012/17 του Ευρωπαϊκού Κοινο¬ 
βουλίου και του Συμβουλίου της 13ης Ιουνίου 2012 (ΕΕ 
Ε156/16.6.2012) στο ελληνικό δίκαιο, τροποποίηση του 
ν. 3419/2005 (Α' 297) και άλλες διατάξεις» και ειδικότερα 
τα άρθρα 34 και 60 αυτού. 

3. Το ν. 3614/2007 (ΦΕΚ Α' 267) «Διαχείριση, έλεγχος 
και εφαρμογή αναπτυξιακών παρεμβάσεων για την προ¬ 
γραμματική περίοδο 2007-2013», όπωςτροποποιήθηκε 
κι ισχύει. 

4. Το π.δ. 147/2017 (ΦΕΚ Α' 192) «Οργανισμός του 
Υπουργείου Οικονομίας και Ανάπτυξης». 

5. Το π.δ. 123/2016 (ΦΕΚ Α' 208) «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

6. Το π.δ. 22/2018 (ΦΕΚ Α' 37) «Διορισμός Υπουργών, 
Αναπληρωτή Υπουργού και Υφυπουργών». 

7. Το π.δ. 88/2018 (ΦΕΚ Α' 160) «Διορισμός Υπουργών, 
Αναπληρωτών Υπουργών και Υφυπουργών». 

δ.Την αριθμ. 91589/3.9.2018 (ΦΕΚΑ' 3814) απόφαση 
του Πρωθυπουργού και του Υπουργού Οικονομίας και 
Ανάπτυξης για Ανάθεση αρμοδιοτήτων στον Υφυπουργό 
Οικονομίας και Ανάπτυξης, Ευστάθιο Γιαννακίδη. 

9. Την αριθμ. 129209/ΕΥΘΥ 938 (ΦΕΚ Β' 4190/30.11.2017) 
κοινή υπουργική απόφαση «Διαδικασία απόσπασης ή 
μετακίνησης προσωπικού στις Ειδικές Υπηρεσίες του 
ν. 4314/2014 κατ' εφαρμογή της περ. γ) της παρ. 1 του 
άρθρου 34 του ν. 4314/2014 (Α' 265)», όπως ισχύει. 

10. Το γεγονός ότι από την παρούσα δεν προκαλεί- 
ται πρόσθετη δαπάνη για τον κρατικό προϋπολογισμό, 
αποφασίζουμε: 

Την τροποποίηση της αριθμ. 129209/ΕΥΘΥ 938 (ΦΕΚ Β' 
4190/30.11.2017) κοινής υπουργικής απόφασης «Διαδι¬ 
κασία απόσπασης ή μετακίνησης προσωπικού στις Ειδι¬ 
κές Υπηρεσίεςτου ν. 4314/2014 κατ' εφαρμογή της περ. 
γ) της παρ. 1 του άρθρου 34 του ν. 4314/2014 (Α' 265)», 
όπως ισχύει, ως ακολούθως: 

Άρθρο ΜΟΝΟ 

Η παράγραφος 3 του άρθρου 11 της κοινής υπουρ¬ 
γικής απόφασης 129209/ΕΥΘΥ 938 αντικαθίσταται ως 
ακολούθως: 

«Εκκρεμείς κατά την έναρξη ισχύος της παρούσας 
αποσπάσεις ή μετακινήσεις, για τις οποίες έχει εκδοθεί 
η γνωμοδότηση της επιτροπής, σύμφωνα μετις διατάξεις 
της παρ. Ια του άρθρου 18 του ν. 3614/2007, δύναται 
να ολοκληρωθούν μέχρι την 31.8.2018, σύμφωνα με τις 
ισχύουσες μέχρι την έναρξη ισχύος της παρούσας διατά¬ 
ξεις, εξαιρουμένων των υπαλλήλων που μετατάσσονται 
σύμφωνα με την παρ. 11 του άρθρου 59 του ν. 4314/2014 
για τους οποίους εφαρμόζονται οι διατάξεις του άρθρου 
18 του ν. 3614/2007». 

Κατά τα λοιπά εξακολουθεί να ισχύει η αριθμ. 129209/ 
ΕΥΘΥ 938 (ΦΕΚ Β' 4190/30.11.2017) κοινή υπουργική 
απόφαση «Διαδικασία απόσπασης ή μετακίνησης προ¬ 
σωπικού στις Ειδικές Υπηρεσίες του ν. 4314/2014 κατ' 
εφαρμογή της περ. γ) της παρ. 1 του άρθρου 34 του 
ν. 4314/2014 (Α' 265)», όπως ισχύει. 

Η ισχύς της παρούσας απόφασης αρχίζει από τη δη¬ 
μοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2018 
Ο Υπουργός Ο Υφυπουργός 

ΙΩΑΝΝΗΣ ΔΡΑΓΑΣΑΚΗΣ ΕΥΣΤΑΘΙΟΣ ΓΙΑΝΝΑΚΙΔΗΣ 


Αριθμ. 209295/Η2 (3) 

Διαδικασία της εκλογής Εφορειών των μειονοτι¬ 
κών σχολείων της Θράκης. 

Ο ΥΠΟΥΡΓΟΣ ΚΑΙ Η ΥΦΥΠΟΥΡΓΟΣ 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 του ν. 694/1977 (Α' 264) 
«Περί Μειονοτικών Σχολείων της Μουσουλμανικής Μει¬ 
ονότητας εις Δ. Θράκην». 


2. Τις διατάξεις του άρθρου 14 του ν. 2986/2002 (Α' 24) 
«Οργάνωση των περιφερειακών υπηρεσιών της Πρω¬ 
τοβάθμιας και Δευτεροβάθμιας Εκπαίδευσης, αξιολό¬ 
γηση του εκπαιδευτικού έργου και των εκπαιδευτικών, 
επιμόρφωση των εκπαιδευτικών και άλλες διατάξεις», 
όπως τροποποιήθηκε και ισχύει. 

3. Τις διατάξεις του άρθρου 68 του ν. 4310/2014 
(Α' 258) «Έρευνα,Τεχνολογική Ανάπτυξη και Καινοτομία 
και άλλες διατάξεις». 

4. Τις διατάξεις της παρ. 4 του άρθρου 17 του 
ν. 4563/2018 (Α' 169) «Πρόσβαση των μόνιμων κατοί¬ 
κων των περιοχών εκτός τηλεοπτικής κάλυψης στους 
ελληνικούς τηλεοπτικούς σταθμούς ελεύθερης λήψης 
εθνικής εμβέλειας και άλλες διατάξεις». 

5. Το π.δ. 18/2018 (Α' 31) «Οργανισμός Υπουργείου 
Παιδείας, Έρευνας και Θρησκευμάτων». 

6. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

7. Το π.δ. 22/2018 (Α' 37) «Διορισμός Υπουργών, Ανα¬ 
πληρωτή Υπουργού και Υφυπουργών». 

8. Την αριθμ. 52935/Υ1/30.3.2018 (Β' 1227) υπουργική 
απόφαση «Ανάθεση αρμοδιοτήτων στην Υφυπουργό 
Παιδείας, Έρευνας και Θρησκευμάτων, ΜερόπηΤζούφη», 
όπως τροποποιήθηκε μετην αριθμ. Υ1/158719/24.9.2018 
(Β' 4222) υπουργική απόφαση «Τροποποίηση απόφασης 
ανάθεσης αρμοδιοτήτων στην Υφυπουργό Παιδείας, 
Έρευνας και Θρησκευμάτων, ΜερόπηΤζούφη». 

9. Την αριθμ. 159748/Υ1/25.9.2018 κοινή υπουργική 
απόφαση (Υ.Ο.Δ.Δ. 539/2018): «Διορισμός Γενικού Γραμ¬ 
ματέα του Υπουργείου Παιδείας, Έρευνας και Θρησκευ¬ 
μάτων». 

10. Το από 19.11.2018 ηλεκτρονικό μήνυμα Γραφείου 
Υπουργού. 

11. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98). 

12. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Η διαδικασία εκλογής μελών Σχολικών Εφορειών των 
μειονοτικών σχολείων Πρωτοβάθμιας και Δευτεροβάθ¬ 
μιας Εκπαίδευσης της Θράκης καθορίζεται όπως στα 
κατωτέρω άρθρα: 

Άρθρο 1 

1. Ο Περιφερειακός Διευθυντής Πρωτοβάθμιας και 
Δευτεροβάθμιας Εκπαίδευσης Ανατολικής Μακεδονίας 
και Θράκης εκδίδει, κάθε τρία χρόνια και κατά το μήνα 
Δεκέμβριο, προκήρυξη για τη διεξαγωγή εκλογών με¬ 
ταξύ των γονέων και κηδεμόνων των μαθητών των μει¬ 
ονοτικών σχολείων. 

2. Στην προκήρυξη αναφέρεται ο σκοπός των εκλογών, 
ο τόπος και ο χρόνος διεξαγωγής αυτών και κάθε άλλη 
αναγκαία λεπτομέρεια. 

3. Η προκήρυξη των εκλογών τοιχοκολλείται στο κα¬ 
τάστημα του σχολείου, για να λάβουν γνώση οι γονείς 
και κηδεμόνες των μαθητών του σχολείου. 

4. Με την προκήρυξη καλούνται όσοι θέλουν μέσα σε 
δέκα (10) μέρες από την προκήρυξη να υποβάλουν, δια 
των Διευθυντών Πρωτοβάθμιας και Δευτεροβάθμιας 
Εκπαίδευσης στην αρμοδιότητα των οποίων ανήκουν 

τα μειονοτικά σχολεία, στον Προϊστάμενο του Γραφείου 
Μειονοτικής Εκπαίδευσης της Περιφερειακής Διεύθυν¬ 
σης Πρωτοβάθμιας και Δευτεροβάθμιας Εκπαίδευσης 
Ανατολικής Μακεδονίας και Θράκης αίτηση υποψηφιό¬ 
τητας καθώς και βεβαίωση της Δημοτικής ή Αστυνομικής 
Αρχής όπου να φαίνεται ο τόπος μόνιμης κατοικίας του 
υποψηφίου. 

5. Μέσα σε δέκα (10) μέρες από τη λήξη της προθε¬ 
σμίας της προηγούμενης παραγράφου, οι Διευθυντές 
Πρωτοβάθμιας και Δευτεροβάθμιας Εκπαίδευσης στην 
αρμοδιότητα των οποίων ανήκουν τα μειονοτικά σχο¬ 
λεία συντάσσουν και υποβάλλουν στον Περιφερειακό 
Διευθυντή Πρωτοβάθμιας και Δευτεροβάθμιας Εκπαί¬ 
δευσης Ανατολικής Μακεδονίας και Θράκης, δια του 
Προϊστάμενου του Γραφείου Μειονοτικής Εκπαίδευσης 
της Περιφερειακής Διεύθυνσης Πρωτοβάθμιας και Δευ¬ 
τεροβάθμιας Εκπαίδευσης Ανατολικής Μακεδονίας και 
Θράκης, ονομαστικό κατάλογο των υποψηφίων. 

6. Ο Περιφερειακός Διευθυντής Πρωτοβάθμιας και 
Δευτεροβάθμιας Εκπαίδευσης Ανατολικής Μακεδονίας 
και Θράκης, εγκρίνονταςτον κατάλογο των υποψηφίων, 
τον επαναφέρει, μέσα σε πέντε (5) μέρες, δια του Προ¬ 
ϊστάμενου του Γραφείου Μειονοτικής Εκπαίδευσης της 
Περιφερειακής Διεύθυνσης Πρωτοβάθμιας και Δευτερο¬ 
βάθμιας Εκπαίδευσης Ανατολικής Μακεδονίας και Θρά¬ 
κης, στους Διευθυντές Πρωτοβάθμιας και Δευτεροβάθμι¬ 
ας Εκπαίδευσης στην αρμοδιότητα των οποίων ανήκουν 
τα μειονοτικά σχολεία, με τη φροντίδα των οποίων ο κα¬ 
τάλογος τοιχοκολλείται στο γραφείο του σχολείου. 

Άρθρο 2 

1. Δικαίωμα ψήφου έχουν οι γονείς και κηδεμόνες μα¬ 
θητών του σχολείου. 

2. Γονέας ή κηδεμόνας δεν μπορεί να είναι μέλος σε 
παραπάνω από μία Σχολικές Εφορείες. 

3. Μέλος Σχολικής Εφορείας του οποίου το τέκνο έχει 
χάσει τη μαθητική ιδιότητα από το οικείο σχολείο αντι¬ 
καθίσταται από τον πρώτο επιλαχόντα. 

Άρθρο 3 

Οι εκλογές διεξάγονται χωριστά για κάθε μειονοτικό 
σχολείο. 

Άρθρο 4 

1. Για τη διεξαγωγή των εκλογών συγκροτείται, με 
απόφαση των Διευθυντών Πρωτοβάθμιας και Δευτε¬ 
ροβάθμιας Εκπαίδευσης στην αρμοδιότητα των οποίων 
ανήκουν τα μειονοτικά σχολεία, τριμελής Εφορευτική 
Επιτροπή, χωριστά για κάθε σχολείο, που αποτελείται 
από δύο γονείς ή κηδεμόνες των μαθητών του οικείου 
σχολείου και από τον διευθυντή ή τον υποδιευθυντή 
του σχολείου, ο οποίος εκτελεί και χρέη γραμματέα της 
Επιτροπής. 

2. Με την ίδια απόφαση ορίζεται ένα από τα μέλη ως 
πρόεδρος της Επιτροπής, ως και τα αναπληρωματικά 
μέλη. 

Άρθρο 5 

1. Η ψηφοφορία διενεργείται, με βάση τους εκλογικούς 
καταλόγους που περιλαμβάνουν όλους τους έχοντες δι¬ 
καίωμα ψήφου για κάθε μειονοτικό σχολείο χωριστά. 


2. Οι ανωτέρω εκλογικοί κατάλογοι, που συντάσσονται 
από τον διευθυντή και υποδιευθυντή εκάστου σχολεί¬ 
ου, για να έχουν ισχύ, πρέπει να είναι θεωρημένοι από 
τους Διευθυντές Πρωτοβάθμιας και Δευτεροβάθμιας 
Εκπαίδευσης στην αρμοδιότητα των οποίων ανήκουν 
τα μειονοτικά σχολεία. 

3. Η ψηφοφορία διεξάγεται εντός του μειονοτικού 
σχολείου και σε χώρο που καθορίζει και ρυθμίζει κα¬ 
ταλλήλως η Εφορευτική Επιτροπή. 

Άρθρο 6 

Η Εφορευτική Επιτροπή έχει δική της σφραγίδα και 
τηρεί τα εξής βιβλία: α) βιβλίο πρακτικών και β) πρωτό¬ 
κολλο ψηφοφορίας. 

Άρθρο 7 

Ι.Τα ψηφοδέλτια κατασκευάζονται, με μέριμνα της 
Εφορευτικής Επιτροπής, από λευκό χαρτί και έχουν σχή¬ 
μα ορθογώνιο, διαστάσεων 20 X 25 εκατοστά. 

2. Κάθε ψηφοδέλτιο είναι έγκυρο, εφόσον φέρει τη 
σφραγίδα της Εφορευτικής Επιτροπής και τη μονογραφή 
του Προέδρου. 

3. Οι φάκελοι μέσα στους οποίους κλείνονται τα ψη¬ 
φοδέλτια είναι ομοιόμορφοι και από χαρτί λευκό και 
αδιαφανές και φέρουν τη σφραγίδα της Εφορευτικής 
Επιτροπής. 

Άρθρο 8 

1. Οι εκλογείς προσέρχονται στο κατάστημα της ψηφο¬ 
φορίας ανά τρεις (3) και παρουσιάζονται στην Εφορευ¬ 
τική Επιτροπή, η οποία αναγνωρίζει την ταυτότητα και 
επαληθεύει την εγγραφή τους στον εκλογικό κατάλογο. 

2. Ψηφοφόρος που δεν είναι εγγεγραμμένος στον κα¬ 
τάλογο δεν μπορεί να ψηφίσει. 

3. Σε κάθε εκλογέα η Εφορευτική Επιτροπή δίνει έναν 
(1) φάκελο με ένα ψηφοδέλτιο σφραγισμένο και μονο¬ 
γραφημένο. 

4. Στη συνέχεια ο εκλογέας αποσύρεται στον καθορι¬ 
σμένο χώρο και κλείνει μέσα στον φάκελο το ψηφοδέλ¬ 
τιο, αφού προηγουμένως βάλει σταυρό στον υποψήφιο 
της προτίμησής του. 

5. Έπειτα επικολλά τον φάκελο και επανερχόμενος 
δείχνει αυτόν στην Εφορευτική Επιτροπή και μετά τον 
ρίχνει ιδιόχειρα στην κάλπη. 

6. Κάθε εκλογέας έχει δικαίωμα για έναν (1) σταυρό 
προτίμησης. 

Άρθρο 9 

1. Κάθε εκλογέας που δεν μπορεί να συμπληρώσει το 
ψηφοδέλτιο απευθύνεται στον Πρόεδρο της Εφορευτι¬ 
κής Επιτροπής, ο οποίος και παρέχει τη συνδρομή του. 

2. Τα μέλη της Εφορευτικής Επιτροπής, εφόσον είναι 
εγγεγραμμένα στον εκλογικό κατάλογο, ψηφίζουν στο 
ίδιο κατάστημα, αμέσως μετά τη λήξη της ψηφοφορίας. 

Άρθρο 10 

1. Μετά το πέρας της ψηφοφορίας κλείεται το πρωτό¬ 
κολλο ψηφοφορίας και υπογράφεται από τα μέλη της 
Εφορευτικής Επιτροπής. 

2. Στη συνέχεια η Εφορευτική Επιτροπή ενεργεί ως 
ακολούθως: Ο Πρόεδρος παίρνει από την κάλπη έναν - 

έναν φάκελο, τον αποσφραγίζει και, αφού εξακριβώσει 
ότι είναι έγκυρο το ψηφοδέλτιο, το δείχνει στα άλλα μέλη 
και διαβάζει το σταυρό προτίμησης που σημειώνεται 
σ'αυτό. 

3. Ακολούθως συντάσσεται πίνακας που περιλαμβά¬ 
νει τους τρεις πλειοψηφήσαντες υποψήφιους, καθώς 
και όλους τους επιλαχόντες κατά σειρά κατάταξης. Σε 
περίπτωση ισοψηφίας στην τρίτη θέση, η Εφορευτική 
Επιτροπή διενεργεί κλήρωση μεταξύ των ισοψηφού- 
ντων. 

4. Ο πίνακας υποβάλλεται στον οικείο Διευθυντή Εκ¬ 
παίδευσης, με αναφορά που περιλαμβάνει τα ακόλουθα: 

α) Τον αριθμό των εγγεγραμμένων ψηφοφόρων, 
β) τον αριθμό των ψηφισάντων, 
γ) τον αριθμό των εγκύρων ψηφοδελτίων 
δ) τον αριθμό των ακύρων ψηφοδελτίων 
ε) τυχόν ενστάσεις που υποβλήθηκαν κατά την εκλο¬ 
γική διαδικασία. 

5.0 αρμόδιος Διευθυντής Εκπαίδευσης στέλνει τον 
πίνακα στον Προϊστάμενο του Γραφείου Μειονοτικής 
Εκπαίδευσηςτης Περιφερειακής Διεύθυνσης Πρωτο¬ 
βάθμιας και Δευτεροβάθμιας Εκπαίδευσης Ανατο¬ 
λικής Μακεδονίας και Θράκης, ο οποίος, αφού συ¬ 
γκεντρώσει τους πίνακες όλων των σχολείων όπου 
διενεργήθηκαν εκλογές, τους στέλνει στον Περιφε¬ 
ρειακό Διευθυντή Πρωτοβάθμιας και Δευτεροβάθμι¬ 
ας Εκπαίδευσης Ανατολικής Μακεδονίας και Θράκης 
προς κύρωση. Μαζί με τους πίνακες αποστέλλονται 
και τα λοιπά στοιχεία. 

Τυχόν ενστάσεις εκδικάζονται σε πρώτο και τελευταίο 
βαθμό από τον Περιφερειακό Διευθυντή Εκπαίδευσης. 

Άρθρο 11 

Τη γενική εποπτεία επί των εκλογών ενεργεί ο Προϊ¬ 
στάμενος του Γραφείου Μειονοτικής Εκπαίδευσης της 
Περιφερειακής Διεύθυνσης Πρωτοβάθμιας και Δευτε¬ 
ροβάθμιας Εκπαίδευσης Ανατολικής Μακεδονίας και 
Θράκης και την κατά περιφερειακή ενότητα εποπτεία 
οι Διευθυντές Πρωτοβάθμιας και Δευτεροβάθμιας Εκ¬ 
παίδευσης στην αρμοδιότητα των οποίων ανήκουν τα 
μειονοτικά σχολεία. 

Άρθρο 12 

Στα σχολεία που δεν γίνονται εκλογές, ο Περιφερεια¬ 
κός Διευθυντής Πρωτοβάθμιας και Δευτεροβάθμιας Εκ¬ 
παίδευσης Ανατολικής Μακεδονίας και Θράκης διορίζει 
τριμελή Σχολική Εφορεία με τα αναπληρωματικά μέλη 
της, ύστερα από πρόταση των Διευθυντών Πρωτοβάθμι¬ 
ας και Δευτεροβάθμιας Εκπαίδευσης στην αρμοδιότητα 
των οποίων ανήκουν τα μειονοτικά σχολεία και εισήγηση 
του Προϊστάμενου του Γραφείου Μειονοτικής Εκπαίδευ¬ 
σης της Περιφερειακής Διεύθυνσης Πρωτοβάθμιας και 
Δευτεροβάθμιας Εκπαίδευσης Ανατολικής Μακεδονίας 
και Θράκης. 

Άρθρο 13 

Από την έναρξη ισχύος της παρούσας καταργείται η 
αριθμ. 62094/Ζ2/10.6.2002 (Β' 825) υπουργική απόφαση 
«Διαδικασία εκλογής Εφορειών των μειονοτικών σχολεί¬ 
ων Θράκης». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 4 Δεκεμβρίου 2018 
Ο Υπουργός Η Υφυπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΜΕΡΟΠΗ ΤΖΟΥΦΗ 


Αριθμ. 56956/4898 (4) 

Καθορισμός του ύψους χρηματοδότησης του 
Κλάδου Σύνταξης του Ενιαίου Φορέα Κοινωνι¬ 
κής Ασφάλισης (Ε.Φ.Κ.Α.) για το έτος 2018. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 1 του άρθρου 38 του 
ν. 3863/2010 (Α' 115) «Νέο Ασφαλιστικό Σύστημα και 
συναφείς διατάξεις, ρυθμίσεις στις εργασιακές σχέσεις.», 
όπως τροποποιήθηκαν και ισχύουν. 

2. Τις διατάξεις των παραγράφων 1,2 και 6 του άρθρου 
149 του ν. 3655/2008 (Α' 58) «Διοικητική και οργανωτική 
μεταρρύθμιση του Συστήματος Κοινωνικής Ασφάλισης 
και λοιπές ασφαλιστικές διατάξεις». 

3. Τις διατάξεις των άρθρων 20, 24 και 77 του 
ν. 4270/2014 (Α' 143) «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις», όπως αυτές 
ισχύουν. 

4. Τ ις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το πρώτο άρθρο του π.δ. 63/2005 (Α' 98). 

5. Τις διατάξεις του π.δ. 134/2017 (Α' 168) «Οργανι¬ 
σμός Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης», όπως τροποποιήθηκε και 
ισχύει. 

6. Τις διατάξεις του π.δ. 73/2015 (Α' 116) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

7. Τις διατάξεις του π.δ. 125/2016 (Α' 210) «Διορισμός 
Υπουργών, Αναπληρωτών Υπουργών και Υφυπουργών». 

8. Την αριθμ. Υ29/9.10.2015 (Β' 2168) απόφαση Πρω¬ 
θυπουργού «Ανάθεσης αρμοδιοτήτων στον Αναπληρω¬ 
τή Υπουργό Οικονομικών Γεώργιο Χουλιαράκη». 

9. Τις διατάξεις των άρθρων 4 και 12 της αριθμ. 
Φ.80000/οικ. 12445/2646/10.8.2012 (Β' 2371) κοινής 
απόφασης των Υπουργών Εργασίας, Κοινωνικής Ασφάλι¬ 
σης και Πρόνοιας και Οικονομικών «Κανονισμός Οικονο¬ 
μικής Οργάνωσης και Λογιστικής Λειτουργίας του Ασφα¬ 
λιστικού Κεφαλαίου Αλληλεγγύης Γενεών (Α.Κ.Α.ΓΕ.)». 

10. Την αριθμ. 46/11.10.2018 συνεδρίαση του Δ.Σ. του 
ΕΦΚΑ (απόφαση 740) (ΑΔΑ:Ω488465ΧΠΙ-ΥΜΚ). 

11. Την αριθμ. 54365/4675/31.10.2018 εισήγηση της 
προϊσταμένηςτης Γενικής Δ/νσης Οικονομικών Υπηρε¬ 
σιών του Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης σύμφωνα με τις διατάξεις 

της παρ. 5(ε) του άρθρου 24 του ν. 4270/2014 (Α' 143), 
όπως ισχύει. 

12. Την εισήγηση της Ειδικής Επιτροπής διαχείρισης 
του Ασφαλιστικού Κεφαλαίου Αλληλεγγύης Γενεών 
(Α.Κ.Α.ΓΕ.) όπως αυτή διατυπώθηκε κατά την αριθμ. 
57η/19.10.2018 συνεδρίαση της Επιτροπής. 

13. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του Κρατικού 
Προϋπολογισμού διότι η δαπάνη ύψους τριακοσίων 
ενενήντα πέντε εκατομμυρίων ευρώ (395.000.000,00 €) 
θα καλυφθεί από τις πιστώσεις του Προϋπολογισμού 
του Ασφαλιστικού Κεφαλαίου Αλληλεγγύης Γενεών/ 
Εισφορά Αλληλεγγύης Συνταξιούχων (Ε.Α.Σ.) οικονο¬ 
μικού έτους 2018. Η προκαλούμενη δαπάνη του ΚΑΕ 
2499/α «Επιχορηγήσεις σε Φ.Κ.Α. για κάλυψη ελλειμμά¬ 
των» είναι εντός των ορίων του Προϋπολογισμού έτους 
2018 του Α.Κ.Α.ΓΕ. (κοινή υπουργική απόφαση: Φ.ΑΚΑ- 
ΓΕ/60460/2169/15.1.2018 (ΑΔΑ:Ω24Ζ465Θ1 Ω-ΡΔ6)) με 
όριο της δαπάνης για το έτος 2018 τα 395 εκ. ευρώ. 

14. Την με αριθμ. Δ.Υ./20.2.2017 (ΑΔΑ:6ΤΘΧΙ465Θ1 Ω- 
3Υ2) απόφαση Ανάληψης Υποχρέωσης της Υπουργού 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης για τον ΚΑΕ 2499/α «Επιχορηγήσεις σε Φ.Κ.Α. 
για κάλυψη ελλειμμάτων». 

15. Η προκαλούμενη δαπάνη του ΚΑΕ 2499/α «Επιχο¬ 
ρηγήσεις σε Φ.Κ.Α. για κάλυψη ελλειμμάτων» είναι εντός 
των ορίων που έχουν τεθεί από το ΜΠΔΣ 2019-2022. 
Διευκρινίζεται ότι το όριο της δαπάνης για το έτος 2018 
έχει τεθεί στα 395 εκ. ευρώ, αποφασίζουμε: 

1. Τη διάθεση του ποσού των τριακοσίων ενενήντα 
πέντε εκατομμυρίων ευρώ (395.000.000,00 €) προς τον 
Κλάδο Σύνταξης του Ενιαίου Φορέα Κοινωνικής Ασφά¬ 
λισης (Ε.Φ.Κ.Α.) από τον Λογαριασμό της Εισφοράς 
Αλληλεγγύης Συνταξιούχων (Ε.Α.Σ.) που τηρείται στο 
Ασφαλιστικό Κεφάλαιο Αλληλεγγύης Γενεών. 

2. Η μεταφορά του ποσού στον κλάδο κύριας σύ¬ 
νταξης του Ενιαίου Φορέα Κοινωνικής Ασφάλισης 
(Ε.Φ.Κ.Α.). θα γίνει από τον Λογαριασμό Ταμειακής 
Διαχείρισης - Εισφορά Αλληλεγγύης Συνταξιούχων 
(Ε.Α.Σ.) του Ασφαλιστικού Κεφαλαίου Αλληλεγγύης 
Γενεών (Α.Κ.Α.ΓΕ.), ο οποίος τηρείται στην Τράπεζα 
της Ελλάδος (αριθμ. λογ. 261 45 156), με έκδοση επι¬ 
ταγών, σύμφωνα με τις διατάξεις του άρθρου 12 της 
αριθμ. Φ.δΟΟΟΟ/οικ. 12445/2646/10.8.2012 (Β' 2371) 
κοινής απόφασης των Υπουργών Εργασίας, Κοινωνι¬ 
κής Ασφάλισης και Πρόνοιας και Οικονομικών «Κανο¬ 
νισμός Οικονομικής Οργάνωσης και Λογιστικής Λει¬ 
τουργίας του Ασφαλιστικού Κεφαλαίου Αλληλεγγύης 
Γενεών (Α.Κ.Α.ΓΕ.)». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2018 
Οι Υπουργοί 

Εργασίας, Κοινωνικής 

Ασφάλισης και Κοινωνικής Αναπληρωτής Υπουργός 
Αλληλεγγύης Οικονομικών 

ΕΥΤΥΧΙΑ ΑΧΤΣΙΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 

Αύξηση του μετοχικού κεφαλαίου της ΑΕ «Ελλη¬ 
νικά Αμυντικά Συστήματα Ανώνυμη Βιομηχανι¬ 
κή και Εμπορική Εταιρεία» με διακριτικό τίτλο 
«ΕΒΟ-ΠΥΡΚΑΛ». 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

Έχοντας υπόψη: 

1) Τις διατάξειςτου άρθρου 14 του ν. 2303/1995 «Πλη¬ 
ρωμή αποδοχών δημοσίων υπαλλήλων μέσω Τραπεζι¬ 
κού Συστήματος και άλλες διατάξεις», όπως ισχύει. 

2) Τις διατάξεις του άρθρου 12 του ν. 2469/1997. 

3) Το άρθρο 14Γ του ν. 3429/2005 όπως τροποποιη¬ 
μένο ισχύει, στο οποίο, μεταξύ άλλων, προβλέπεται ότι 
η Ελληνικά Αμυντικά Συστήματα ΑΒΕΕ, δραστηριοποι¬ 
είται αποκλειστικά στην παραγωγή και εμπορία όπλων, 
πυρομαχικών και πολεμικού υλικού, κατά την έννοια του 
άρθρου 346 της Συνθήκης για τη Λειτουργία της Ευρω¬ 
παϊκής Ένωσης. 

4) Το άρθρο 5 του ν. 3469/2006 «Εθνικό Τυπογραφείο, 
Εφημερίςτης Κυβερνήσεως και λοιπές διατάξεις» (Α' 131). 

5) Τα άρθρα 2,3 και 4 του ν. 3861 /2010 «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο"Πρόγραμμα ΔΙΑΥΓΕΙΑ" 
και άλλες διατάξεις» (Α' 112). 

6) Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

7) Το π.δ. 88/2018 (Α' 160) «Διορισμός Υπουργών, Ανα¬ 
πληρωτών Υπουργών και Υφυπουργών». 

8) Το άρθρο 31 του π.δ. 142/2017 (Α' 181) «Οργανισμός 
Υπουργείου Οικονομικών». 

9) Το π.δ. 79/2018 (Α' 148) «Οργανισμός Πολιτικού 
Προσωπικού Υπουργείου Εθνικής Άμυνας». 

10) Την με αριθμ. Υ68/17.9.2018 (Β' 4085) απόφαση 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Εθνικής Άμυνας Παναγιώτη Ρήγα». 

11 )Την αριθμ. οικ2/29509/0025/9.4.2014(Β' 987) κοινή 
υπουργική απόφαση των Υπουργών Οικονομικών και 
Εθνικής Άμυνας «Διάσπαση της ανώνυμης εταιρείας με 
την επωνυμία "Ελληνικά Αμυντικά Συστήματα Ανώνυμη 
Βιομηχανική και Εμπορική Εταιρεία" με τη σύσταση δύο 
(2) νέων ανωνύμων εταιρειών». 

12) Την αριθμ. 11753/16.9.2014 Συμβολαιογραφική 
πράξη της Συμβολαιογράφου Αθηνών Μαρίνας X. Σταυ- 
ριανού περί διάσπασης της Εταιρείας Ελληνικά Αμυντικά 
Συστήματα ΑΒΕΕ, όπως αυτή εγκρίθηκε με την αριθμ. 
22153/2014/2.10.2014 εγκριτική απόφαση της Αντι- 
περιφερειάρχου Π.Ε. Κεντρικού Τομέα Αθηνών (ΦΕΚ 
105 74/8.10.2014, τ.ΑΕ-ΕΠΕ). 

13) Την αριθμ. ΜΑΔΚΑ 0020502 ΕΞ2016/29.12.2016 
(Β' 4285) κοινή υπουργική απόφαση περί αύξησης του 
μετοχικού κεφαλαίου της ΕΑΣ ΑΒΕΕ. 

14) Την αριθμ. ΜΑΔΚΑ 0015095 ΕΞ2017/29.9.2017 
(Β' 3475) κοινή υπουργική απόφαση περί αύξησης του 
μετοχικού κεφαλαίου της ΕΑΣ ΑΒΕΕ. 

15) Το από 17.9.2018 πρακτικό της Α' Επαναληπτικής 

τακτικής Γενικής Συνέλευσης των μετόχων της ΕΑΣ ΑΒΕΕ. 

16) Τις έως 3.9.2018 βεβαιωμένες οφειλές της εταιρείας 
από καταπτώσεις εγγυημένων από το Ελληνικό Δημόσιο 
δανείων στη Δ.Ο.Υ. ΦΑΕ ΑΘΗΝΩΝ, όπως εμφανίζονται 
στοΤΑΧΙ5. 

17) Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

1. Εγκρίνουμε την αύξηση του μετοχικού κεφαλαίου 
της Ανώνυμης Εταιρείας Ελληνικά Αμυντικά Συστήματα 
ΑΒΕΕ κατά το ποσό των εξήντα δύο εκατομμυρίων δια- 
κοσίων ενενήντα χιλιάδων εννιακοσίων είκοσι τεσσάρων 
ευρώ και ογδόντα πέντε λεπτών (€ 62.290.924,85) με 
την έκδοση στο άρτιο 37.299.955 νέων ονομαστικών 
μετοχών, ονομαστικής αξίας 1,67 ευρώ η κάθε μία, οι 
οποίες θα αναληφθούν αποκλειστικά από το Ελληνικό 
Δημόσιο. Η καταβολή του ως άνω ποσού θα γίνει με με¬ 
ρικό συμψηφισμό οφειλών της εταιρείας προς το Ελλη¬ 


νικό Δημόσιο, οι οποίες αποσβένονται και ανέρχονται σε 
ποσό € 62.290.924,85 που είναι βεβαιωμένο στη Δ.Ο.Υ. 
ΦΑΕ ΑΘΗΝΩΝ. Η διαφορά του ποσού των 0,47 ευρώ θα 
καταβληθεί από την εταιρεία ΕΑΣ ΑΒΕΕ μετρητοίς προς 
το Ελληνικό Δημόσιο (ΔΟΥ ΦΑΕ Αθηνών). 

2. Η ΔΟΥ ΦΑΕ ΑΘΗΝΩΝ Αθηνών στην οποία κοινο¬ 
ποιείται η παρούσα, θα μεριμνήσει για τη διαγραφή του 
ποσού των € 62.290.924,85 και την έκδοση του σχετικού 
ΑΦΕΚ που θα γίνει οίκοθεν από αυτήν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2018 

Οι Υπουργοί 

Αναπληρωτής Υπουργός 

Εθνικής Άμυνας Οικονομικών 

ΠΑΝΑΓΙΩΤΗΣ ΡΗΓΑΣ ΕΥΚΛΕΙΔΗΣ ΤΣΑΚΑΛΩΤΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΐ 1 "· 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ς 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Π/τίτίττΐ^ ι :■ ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























